Taluliidu ja Maaelu Edendamise Sihtasutuse tiitli "Parim talu 2023" pälvis Sepa veised OÜ uuendusmeelsuse, keskkonnahoidliku majandamise ning panuse eest lihasektori arengusse.
Käisime preemia pälvinud Sepa talus Pärnumaal Elbu külas, kus lihaveisekasvatusest, Wagyu veisetõust, portsjonkarjatamisest, aga ka pere maale kolimisega kaasnenud väljakutsetest rääkisid talu rajanud Lisanna ja Marko Hiiemäe. Kuidas paistab taluelu läbi koolilapse silmade, kõneles üks peretütardest, Katariina Hiiemäe.
Sepa talu väisas mikrofoniga Arp Müller.
Saate teine lugu tuleb Jõgeva vallast, kus Jane Saluorg uuris, kuidas on uus kooliaasta alanud ühes 6-klassilises maakoolis ning väisas Jõgevamaal Siimusti lasteaed-algkooli, kus mikrofoni ees olid haridustehnoloog Kelli Lindus, direktor Miina Lehtla ning õpilased Johanna (6. klass), Romiina (4. klass), Sander (5. klass) ja Silva (3. klass).